b'\n_START_ARTICLE_\nKviks\xc3\xb8lvforgiftning\n_START_SECTION_\nForskning\n_START_PARAGRAPH_\nUnders\xc3\xb8gelser viser, at fostre er s\xc3\xa6rligt modtagelige, og at b\xc3\xb8rns adf\xc3\xa6rd, indl\xc3\xa6ringsevne og intelligens kan p\xc3\xa5virkes i negativ retning._NEWLINE_"Kviks\xc3\xb8lvskader varer hele livet. B\xc3\xb8rn, der som fostre har f\xc3\xa5et nedsat hjernefunktion af det kviks\xc3\xb8lv, som deres mor har indtaget med fisk, vokser ikke fra det. En skade, som blev m\xc3\xa5lt, da barnet var syv \xc3\xa5r, vil ogs\xc3\xa5 v\xc3\xa6re der, n\xc3\xa5r barnet er 14 \xc3\xa5r. Det viser den seneste opdatering af forskning i kviks\xc3\xb8lveksponering fra indtag af fisk, som den danske milj\xc3\xb8mediciner Philippe Grandjean og internationale forskerkolleger har offentliggjort i l\xc3\xa6getidsskriftet \xe2\x80\x9cThe journal of Peadiatrics. Forskerne konstaterer, at h\xc3\xb8je niveauer af kviks\xc3\xb8lv, som overf\xc3\xb8res fra mor til foster, giver nogle helt bestemte og uhelbredelige hjerneskader.\xe2\x80\x9d Ritzau, den 5. feb. 2004_NEWLINE_Boyd Haley, professor i medicinsk biokemi fra det samme forskningscenter, opn\xc3\xa5ede et vigtigt gennembrud i 1993, da han p\xc3\xa5viste, at ganske sm\xc3\xa5 m\xc3\xa6ngder af kviks\xc3\xb8lv producerer de samme \xc3\xb8del\xc3\xa6ggende celleskader, der ses ved Alzheimers. En af hjernecellens vigtigste proteiner \xe2\x80\x93 tubulin \xe2\x80\x93 \xc3\xb8del\xc3\xa6gges, n\xc3\xa5r kviks\xc3\xb8lv binder sig til de svovlbrintgrupper, som tubulin indeholder. Ud fra sin egen forskning blev prof. Haley overbevist om, at kviks\xc3\xb8lvforgiftning kan for\xc3\xa5rsage Alzheimerslignende demens, skriver speciall\xc3\xa6gen.\n_START_SECTION_\nAndre facts og links\n_START_PARAGRAPH_\nDen d\xc3\xb8delige dosis bliver angivet til mellem 0,3 og 3 gram. 2 til 3 gram kviks\xc3\xb8lv undslipper fra europ\xc3\xa6iske krematorier ved forbr\xc3\xa6nding af et EU-lig. Kviks\xc3\xb8lv ophobes i milj\xc3\xb8et, indholdet her er i de forgangne 300 \xc3\xa5r mindst tyvedoblet, i fisk og og mange organismer er kviks\xc3\xb8lvindholdet om muligt mange hundrede gange h\xc3\xb8jere. Og den verdensomsp\xc3\xa6ndende brug af amalgam tager \xc3\xa5benbart til f.eks. i lande som Kina og Afrika \xe2\x80\x93 betinget af skiftet fra traditionel mad til industriel kost. (Dr. med. Joachim Mutter & CO.med)_NEWLINE_Andre kilder til kviks\xc3\xb8lv er p\xc3\xa5 globalt plan chlor-alkali produktion, guldudvinding i mindre m\xc3\xa5lestok, m\xc3\xa5le- og kontroludstyr, p\xc3\xa5 lokalt plan forbr\xc3\xa6ndingsanl\xc3\xa6g, krematorier og kirkeg\xc3\xa5rde, spildevand fra tandklinikker, fisk, kornbejdser og vacciner._NEWLINE_Om fisk:_NEWLINE_I floder, s\xc3\xb8er og have findes mikroorganismer, som kan methylere uorganisk kviks\xc3\xb8lv til methylkviks\xc3\xb8lv [CH\xe2\x82\x83Hg]\xe2\x81\xba, som koncenteres i plankton, for derefter at optages i fiskef\xc3\xb8dek\xc3\xa6den. Methylkviks\xc3\xb8lv er en meget farligere gift end uorganisk kviks\xc3\xb8lv p\xc3\xa5 grund af dets evne til at gennemtr\xc3\xa6nge biomembraner og p\xc3\xa5 grund af dets fedtopl\xc3\xb8selighed (ophobning i hjernev\xc3\xa6v)._NEWLINE_Om kornbejdse:_NEWLINE_Uds\xc3\xa6d af kornarterne (byg, hvede, rug og havre) har v\xc3\xa6ret bejdset med kviks\xc3\xb8lvmidler fra 50\xe2\x80\x99erne til midten af 70\xe2\x80\x99erne. De f\xc3\xb8rste fremavlsgenerationer af korn blev dog fortsat bejdset med kviks\xc3\xb8lvmidler indtil begyndelsen af 80\xe2\x80\x99erne, men forbruget af kviks\xc3\xb8lv er meget lille efter 1974. Fr\xc3\xb8 af sukkerroer og fodersukkerroer har konsekvent v\xc3\xa6ret bejdset i hele perioden. Det vurderes, at de v\xc3\xa6sentligste midler, som udg\xc3\xb8r en punktkilde forureningsrisiko, og som samtidig er anvendt i store m\xc3\xa6ngder, er kviks\xc3\xb8lvmidlerne og i mindre grad lindan. I slutningen af 60\xe2\x80\x99erne udg\xc3\xa5r alkyl- og methylkviks\xc3\xb8lvmidlerne, som var mere flygtige (letoptagelige) end de kviks\xc3\xb8lvmidler, der fors\xc3\xb8gtes introduceret i begyndelsen af 70\xe2\x80\x99erne. Alle kviks\xc3\xb8lvmidler udg\xc3\xa5r dog i midten af 70\xe2\x80\x99erne, om end de tidligste opformeringsgenerationer af korn f\xc3\xa5r lov til at blive kviks\xc3\xb8lvbejdset til begyndelsen af 80\xe2\x80\x99erne. Lindan udg\xc3\xa5r i slutningen af 80\xe2\x80\x99erne og forbydes helt i 1995. (Kilde: Milj\xc3\xb8styrelsen)'